recursal/SuperWikiNEXT-32B huggingface dataset:
***Microvenator*** (yang bermaksud "pemburu kecil") ialah satu genus dinosaur dari Awal Zaman Batu Kapur Formasi Cloverly di masa kini selatan tengah Montana. *Microvenator* merupakan theropod oviraptorosauria. Fosil holotip ialah rangka tidak lengkap, kemungkinannya remaja, dengan panjang hidup sekitar 1.2 m. Saiz dewasa bagi *Microvenator* dianggarkan hampir 3 m panjang. *Microvenator celer* adalah primitif dan mungkin "takson berkait dengan semua oviraptorosaur lain."

Pemulihan.
Barnum Brown mengumpul spesimen tip (AMNH 3041) bagi haiwan ini pada tahun 1933 dan memasukkan apa yang kini dikenali sebagai gigi Deinonychus bersama spesimen tersebut, dan menganggap bahawa haiwan barunya mempunyai badan kecil dengan kepala yang luar biasa besar. Dengan itu, beliau secara tidak rasmi menggelarnya "Megadontosaurus" ("cicak bergigi besar"). Beliau telah membuat ilustrasi, tetapi tidak pernah menerbitkan nama itu, nasib yang sama yang dikongsi dengan beberapa dinosaur Cloverly lain (*Deinonychus*, *Sauropelta* dan *Tenontosaurus*). AMNH 3041 termasuk bahagian tengkorak. Tangan, kaki, fibula kiri, 23 vertebra, 4 tulang rusuk, dan ilia yang cukup lengkap, pubes, femora, tibiae, pergelangan kaki kiri, humerus kiri, radius, dan ulna. Pada tahun 1970 John Ostrom menggambarkan jenis spesimen dan memberikannya nama rasmi. Ostrom turut merujuk gigi tunggal dari koleksi Museum Yale Peabody, YPM 5366, kepada spesies baru ini. Ilustrasi yang telah disediakan oleh Brown akhirnya diterbitkan dalam monograf terperinci dan lengkap oleh Mackovicky dan Sues pada tahun 1998. Mereka tidak dapat mengesahkan bahawa YPM 5366 milik *Microvenator*. Mereka mengesahkan bahawa *Microvenator* merupakan oviraptorosaurian, dan bahawa ia merupakan ahli terawal bagi kumpulan ini dari Amerika Utara.

Nota kaki
---------

1. ↑  "Introduction," Varricchio (2001). Page 42.
2. ↑  Ostrom (1970).
3. ↑  Mackovicky and Sues (1998).

Rujukan
-------

* Ostrom, John H. (1970). "Stratigraphy and paleontology of the Cloverly Formation (Lower Cretaceous) of the Bighorn Basin area, Wyoming and Montana" Ibid. 35:234pp.
* Mackovicky, Peter J. Sues, Hans-Dieter. (1998). "Anatomy and phylogenetic relationships of the Theropod Dinosaur *Microvenator celer* from the Lower Cretaceous of Montana" American Museum Novitates. Number 3240, 27pp. 27 August 1998.
* Norell, M.A. Gaffney, E.S. and Dingus, L. 1995. *Discovering Dinosaurs in the American Museum of Natural History*. Alfred A. Knopf, Inc.:New York, 204 p.
* Varricchio, D. J. 2001. Late Cretaceous oviraptorosaur (Theropoda) dinosaurs from Montana. pp. 42–57 in D. H. Tanke and K. Carpenter (eds.), Mesozoic Vertebrate Life. Indiana University Press, Indianapolis, Indiana.
Cetakan Martin van Maële, *Francion 15*
**Kebangkitan seksual** biasanya merupakan bangkitan keinginan seksual semasa atau dalam jangkaan aktiviti seksual. Sejumlah tindak balas fisiologi berlaku di dalam badan dan minda sebagai persiapan untuk hubungan seksual dan berterusan selama itu. Kebangkitan lelaki akan menyebabkan ereksi, dan dalam kebangkitan wanita, tindak balas badan adalah tisu seksual yang tegah seperti puting, vulva, klitoris, dinding faraj, dan pelinciran faraj. Rangsangan mental dan rangsangan fizikal seperti sentuhan, dan turun naik hormon dalaman, boleh mempengaruhi kebangkitan seksual.

Kebangkitan seksual mempunyai beberapa tahap dan mungkin tidak membawa kepada aktiviti seksual yang sebenarnya, melampaui rangsangan mental dan perubahan fisiologi yang menyertainya. Apabila rangsangan seksual mencukupi, kebangkitan seksual pada manusia mencapai kemuncaknya semasa orgasme. Ia juga boleh terjadi dengan sendiri, walaupun tidak ada orgasme.

Ransangan erotik
----------------

Bergantung pada keadaan, seseorang boleh mengalami kebangkitan secara seksual oleh pelbagai faktor, baik fizikal dan mental. Ia boleh terjadi secara seksual oleh orang lain atau oleh aspek tertentu dari orang itu, atau oleh objek bukan manusia. Rangsangan fizikal pada zon rangsangan seksual atau tindakan cumbuan boleh mengakibatkan kebangkitan, terutama jika disertai dengan jangkaan aktiviti seksual yang akan segera terjadi. Kebangkitan seksual boleh dibantu oleh suasana romantis, muzik atau situasi lain yang menenangkan. Potensi rangsangan untuk kebangkitan seksual berbeza-beza dari orang ke orang, dan dari satu masa ke masa yang lain, seperti juga tahap rangsangan.

Rangsangan dapat dikelaskan mengikut deria yang terlibat: somatosensori (sentuhan), visual, dan olfaktori (aroma). Rangsangan auditori juga mungkin dilakukan, walaupun secara umum dianggap sebagai sekunder bagi ketiga yang lain.[*perlu rujukan*] Rangsangan erotik yang boleh menimbulkan kebangkitan seksual boleh merangkumi percakapan, pembacaan, filem atau gambar, atau bau atau suasana, mana-mana yang boleh menimbulkan pemikiran dan ingatan erotik pada seseorang. Dengan konteks yang tepat, ini dapat menyebabkan orang yang ingin melakukan hubungan fizikal, termasuk mencium, memeluk, dan membelai zon rangsangan seksual. Ini seterusnya menjadikan orang tersebut menginginkan rangsangan seksual secara langsung pada payudara, puting, punggung dan/atau alat kelamin, serta aktiviti seksual selanjutnya.

Rangsangan erotik mungkin berasal dari sumber yang tidak berkaitan dengan objek minat seksual berikutnya. Sebagai contoh, banyak orang mungkin mendapati kebogelan, erotisisme atau pornografi membangkitkan seks. Ini boleh menimbulkan minat seksual umum yang dipenuhi oleh aktiviti seksual. Apabila kebangkitan seksual dicapai oleh atau bergantung pada penggunaan objek, ia disebut sebagai fetisyisme seksual, atau dalam beberapa keadaan parafilia.

Rujukan
-------

1. ↑  
Elizabeth, DeVita-Raeburn (1 Januari 2006). "Lust For The Long Haul". *Psychology Today*. Diarkibkan daripada yang asal pada 21 Februari 2021. Dicapai pada 26 Disember 2008.
Perubahan pada panjang gelombang yang disebabkan oleh pergerakan sumber gelombang.
Animasi menggambarkan bagaimana **kesan Doppler** menyebabkan bunyi enjin atau siren kereta kedengaran lebih tinggi picnya ketika ia menghampiri pendengar berbanding apabila ia menjauhi pendengar. Bulatan merah jambu mewakili gelombang bunyi.
**Kesan Doppler** (atau **anjakan Doppler**) adalah perubahan dalam frekuensi atau panjang gelombang yang dialami pencerap yang bergerak serelatif dengan sumber gelombang. Fenomena ini dinamakan sempena Christian Doppler, seorang ahli fizik Austria yang pertama kalinya menggambarkan kesan ini pada tahun 1842. 

Sebuah contoh yang biasa kepada anjakan ini adalah perubahan pic yang kedengaran apabila sesebuah kenderaan membunyikan siren atau hon mendekati, melepasi, dan menjauhi pencerap. Frekuensi yang diterima lebih tinggi sewaktu kenderaan tersebut mendekat, serupa sebaik ia melepasi pencerap, dan lebih rendah apabila ia semakin jauh jika dibandingkan dengan frekuensi yang dipancarkan.

Kesan ini disebabkan apabila sumber gelombang bergerak ke arah pencerap, dengan setiap puncak gelombang berturut-turut dipancarkan dari kedudukan yang lebih dekat kepada pencerap daripada gelombang sebelumnya. Oleh sebab itu, setiap gelombang mengambil masa yang kurang berbanding gelombang sebelumnya untuk sampai kepada pencerap. Oleh itu, tempoh antara masa datangnya puncak gelombang berturut-turut kepada pencerap dikurangkan, menyebabkan peningkatan dalam frekuensi. Sewaktu gelombang-gelombang ini bergerak, jarak antara muka gelombang yang berturut-turut dikurangkan, maka gelombang-gelombang ini akan "berkumpul bersama-sama". Sebaliknya, jika sumber gelombang bergerak menjauhi pencerap, setiap gelombang akan dipancarkan dari kedudukan yang lebih jauh dari pencerap berbanding gelombang sebelumnya, jadi masa datangnya gelombang secara berturut-turut meningkat, mengurangkan frekuensi. Jarak antara muka gelombang yang berturut-turut kemudiannya meningkat, lalu gelombang "tersebar keluar".

Bagi gelombang yang bergerak dalam medium tertentu seperti gelombang bunyi, halaju kedua-dua pencerap dan sumber adalah relatif kepada medium tersebarnya gelombang ini. Kesan Doppler keseluruhannya mungkin terhasil dari pergerakan sumber, pencerap, mahupun medium. Setiap kesan-kesan ini dianalisis secara berasingan. Untuk gelombang yang tidak memerlukan medium, seperti cahaya atau graviti dalam kerelatifan am, hanya perbezaan dalam halaju antara pencerap dengan sumber perlu dipertimbangkan.

Rujukan
-------

1. ↑  Giordano, Nicholas (2009). *College Physics: Reasoning and Relationships*. Cengage Learning. m/s. 421–424. ISBN 0534424716.
2. ↑  Possel, Markus (2017). "Waves, motion and frequency: the Doppler effect". *Einstein Online, Vol. 5*. Max Planck Institute for Gravitational Physics, Potsdam, Germany. Dicapai pada September 4, 2017.
3. ↑  Henderson, Tom (2017). "The Doppler Effect - Lesson 3, Waves". *Physics tutorial*. The Physics Classroom. Dicapai pada September 4, 2017.
**Milenium ke-10** ialah tempoh yang bermula dari 1 Januari 9001 dan berakhir pada 31 Disember 10000

Peristiwa astronomi
-------------------

Kesemua tarikh ini adalah dalam skala masa seragam seperti Waktu Terestrial. Apabila ditukarkan kepada masa suria biasa atau Waktu Sejagat yang nyata sekali tidak seragam melalui ΔT, tarikh-tarikh ini adalah lebih kurang sehari lebih awal. Disebabkan perbezaan ini, tarikh-tarikh ini tidak mempunyai hari ulang tahun yang berkait dengan tarikh sejarahnya dan oleh itu, harus tidak dikaitkan kepada tarikh-tarikh tersebut. Tambahan pula, tarikh-tarikh ini hanya merupakan tarikh astronomi dan harus diberikan dalam format astronomi, iaitu Tahun Bulan Hari, yang membenarkannya disusun.

* 9106 November 5: Zuhrah menghijab Regulus
* 9361 Ogos 4: Kejadian gerhana suria anulus dan transit Utarid yang serupa
* 9622 Februari 4: Kejadian gerhana suria anulus dan transit Utarid yang serupa
* 9682 November 16: Utarid menghijab Regulus
* 9847 November 21: Marikh menghijab Regulus
* 9966 Ogos 11: Kejadian gerhana suria penuh dan transit Utarid yang serupa

Kebudayaan popular
------------------

Dalam atur cara, *Aqua Teen Hunger Force*, ayam belanda robot yang dikenali sebagai Turkitron dijangka akan dihantar pada tahun 9595 ke masa lampau (pada sekitar awal hingga pertengahan abad ke-21) untuk membawa balik nenek moyang ketua ayam belanda yang dikenali sebagai Goblox untuk menewaskan bangsa Tuan Ayam. Pada tahun ini, sebuah bangsa ayam belanda cacat akan dikembangkan secara genetik oleh ahli-ahli sains ayam untuk membalas dendam terhadap ayam belanda. Ayam-ayam belanda ini akan diidamkan oleh orang-orang Perancis dan oleh itu, daging ayam belanda akan menjadi sumber makanan yang tunggal di Perancis. Ketika tiba di rumah Aqua Teen, Goblox didapati sudah mati dan baru hendak dimakan untuk Perayaan Kesyukuran.

Masalah tahun 10,000
--------------------

Sila lihat Masalah Tahun 10,000 (serupa dengan masalah Tahun 2000).

Rujukan
-------

* Simultaneous Transit-transit oleh Meeus dan Vitagliano Diarkibkan 2007-07-10 di Wayback Machine (pdf, 315KB)
* Konjungsi-konjungsi Regulus dengan planet-planet Diarkibkan 2005-09-17 di Wayback Machine (dalam bahasa Jerman)
* Ketepatan penghitungan Diarkibkan 2007-03-11 di Wayback Machine (dalam bahasa Jerman)
Satu drama zaman yang ditetapkan di Vienna menggunakan skrin hijau sebagai latar belakang membolehkan latar belakang ditambah semasa fasa pasca-penerbitan.
Skrin biru adalah yang biasa digunakan pada kesan kunci kroma khas.
**Kesan khas** (bahasa Inggeris: ***special effects***code: en is deprecated , sering disingkat sebagai **SFX**, **SPFX**, atau hanya **FX**) adalah ilusi atau helah visual yang digunakan dalam industri filem, televisyen, teater, permainan video dan simulator untuk mensimulasikan peristiwa yang dibayangkan dalam sebuah cerita atau dunia maya.

Kesan ini lazim dibahagikan kepada kategori "**kesan optik**" dan "**kesan mekanikal**". Dengan kemunculan pembuatan filem digital perbezaan antara kesan khas dan kesan visual telah berkembang, dengan yang kedua merujuk kepada pengeluaran pasca digital sementara "kesan khas" merujuk kepada kesan mekanikal dan optik..

Kesan mekanikal (juga dipanggil kesan praktikal atau fizikal) biasanya dilakukan semasa memfilemkan aksi secara langsung. Ini termasuk penggunaan alat mekanik, pemandangan, model skala, animatronik, piroteknik dan kesan atmosfera: mencipta angin, hujan, kabut, salji, awan, membuat kereta kelihatan memacu dengan sendirinya dan meniup bangunan, dll. Kesan mekanikal juga sering dimasukkan ke dalam reka bentuk dan solek yang ditetapkan. Contohnya, satu set boleh dibina dengan pintu atau dinding yang boleh dibuka untuk meningkatkan adegan pertarungan, atau solek prostetik boleh digunakan untuk membuat seorang pelakon kelihatan seperti makhluk bukan manusia.

Kesan optik (juga dikenali sebagai kesan fotografi) adalah teknik di mana gambar atau bingkai filem dicipta secara fotografi, sama ada "dalam kamera" menggunakan berbilang pendedahan, matte atau proses Schüfftan atau dalam pasca pengeluaran menggunakan pencetak optik. Kesan optik boleh digunakan untuk meletakkan pelakon atau set terhadap latar belakang yang berbeza.

Sejak tahun 1990-an, imej janaan komputer (CGI) telah datang ke barisan hadapan teknologi kesan khas. Ia memberi kawalan kepada pembuat filem, dan membolehkan banyak kesan yang dapat dicapai dengan lebih selamat dan meyakinkan dan sebagai teknologi bertambah baik-dengan kos yang lebih rendah. Akibatnya, banyak teknik kesan optik dan mekanikal telah digantikan oleh CGI.

Rujukan
-------

1. ↑  *Cinefex* magazine
2. ↑  *American Cinematographer* magazine
3. ↑  Special Effects: Titanic and Beyond The online companion site to the NOVA documentary (especially notable are the timeline and glossary)
4. ↑  T. Porter and T. Duff, "Compositing Digital Images", Proceedings of SIGGRAPH '84, 18 (1984).
5. ↑  Larry Nile Baker, A History of Special Effects Cinematography in the United States, 1895–1914*, Larry Nile Baker, 1969.*
6. ↑  McClean, Shilo T. (2007). *Digital Storytelling: The Narrative Power of Visual Effects in Film*. The MIT Press. ISBN 0-262-13465-9.
7. ↑  *Techniques of Special Effects Cinematography* by Raymond Fielding (For many years, the standard technical reference. Current edition 1985)

Pautan luar
-----------

* Video (03:04) - Evolusi Kesan Khas ejak 1878.
**Kebebasan laut** (Latin: *mare liberum*code: la is deprecated , "laut bebas") ialah prinsip dalam undang-undang antarabangsa dan laut. Ia menekankan kebebasan untuk mengemudi lautan. Ia juga tidak bersetuju dengan peperangan yang berlaku dalam air. Kebebasan hanya dilanggar dalam perjanjian antarabangsa yang diperlukan.

 Freedom of the Seas, poster AS Perang Dunia II
Prinsip ini adalah salah satu daripada Empat Belas Mata Presiden AS Woodrow Wilson yang dicadangkan semasa Perang Dunia Pertama.

Sekutu Amerika Syarikat Britain dan Perancis menentang perkara ini, kerana United Kingdom juga merupakan kuasa laut yang besar pada masa itu. Seperti pendapat Wilson yang lain, kebebasan lautan telah ditolak oleh kerajaan Jerman.

Hari ini, konsep "kebebasan laut" boleh didapati dalam Konvensyen Pertubuhan Bangsa-Bangsa Bersatu mengenai Undang-undang Laut di bawah Perkara 87(1) yang menyatakan: "laut lepas terbuka kepada semua negeri, sama ada pantai atau daratan". Perkara 87(1) (a) hingga (f) memberikan senarai kebebasan yang tidak lengkap termasuk navigasi, penerbangan, pemasangan kabel dasar laut, membina pulau buatan, memancing dan penyelidikan saintifik.

Rujukan
-------

1. ↑  "Protecting the Untamed Seas (Published 2015)". *The New York Times*. Dicapai pada 2 November 2020.

Pautan luar
-----------

* Freedom\_of\_the\_seas by Hugo Grotius ((dalam bahasa Inggeris))
Rekabentuk saringan sutera
**Cetak saring** merupakan teknik cetakan yang menggunakan jaringan beranyam bagi menyokong stensil ketulan dakwat. Stensil dilekatkan membentuk kawasan saringan terbuka yang memindahkan dakwat dan bahan cetakan lain yang boleh ditekan melalui saringan sebagai gambar jelas pada sesuatu substrat. Satu bilah atau berspan disapu merentasi saringan stensil, memaksa atau mengepam dakwat pada bukaan jaringan bagi tindakan kapilari semasa sapuan span.

Cetak saring juga merupakan kaedah stensil bagi menghasilkan cetakan pada skrin poliester atau saringan halus yang lain, dengan bahagian kosong disalut dengan bahan tidak telus, dan dakwat dipaksa melalui bukaan saringan dengan bilah pengisi atau span pada permukaan dicetaksemasa sapuan berspan. Ia juga dikenali sebagai **saringan sutera**, **serigrafi**, dan **cetakan serigraf**. Ia juga boleh mencetak lebih dari satu warna, sebagai contoh cetakan berbelang.

  

Terdapat pelbagai teknik percetakan yang boleh diaplikasi ke atas medium berunsurkan fabrik.
Antara teknik percetakan yang ketara dan digunakan secaRa meluas dalam industri fesyen @ pakaian, termasuklah:

1. DTG ( direct to garment ).
2. Heat Transfer
3. Screen Print

Screen Print @ Silkscreen printing dikenali sebagai teknik Sutera Saring @ Jaring.
Kelebihan teknik ini boleh diaplikasikan keatas apa saja jenis permukaan dan media, dan tidak khusus kepada medium fabrik @ baju sahaja. Contoh lain seperti, kertas @ kotak dan buku, gelas, plastik, dan apa sahaja.
  

Hampir semua syarikat / kilang percetakan baju khususnya pula akan menawarkan teknik Screen Print oleh kerana modal pusingan serta kosnya yang minima berbanding teknik-teknik yang lain. Maka secara tidak langsung harga runcit bagi satu projek cetakan bagi pelanggan-pelanggan menjadi murah dan bajet yang mampu bayar. Selain dari cabang perniagaan, teknik ini juga sesuai bagi riadah dan hobi oleh kerana ia mudah dipelajari, kos rendah sederhana, malahan sebahagian peralatan boleh diadakan atau diperbaharukan melalui D.I.Y.
  

Terdapat 2 kaedah utama bagi aplikasi Sutera Saring:

1. Kaedah Stencil
2. Kaedah Expose

  

Antara bahan @ Peralatan Asas yang diperlukan:

1. Rekaan dalam bentuk 'hard copy' (film)
2. Bingkai (Screen Frame @ Blok)
3. Jaring (Mesh)
4. Papan rata (Board @ Pallette) + Pelekat (adhesive @ gum)
5. Penarik Dakwat @ Sekuji (squeegee)
6. Dakwat
7. Emulsi Foto / Cahaya (tambahan bagi kaedah Expose)
8. Kotak Cahaya / Lampu (Expose Unit) (tambahan bagi kaedah Expose)

Nota
----

Pautan luar
-----------

Workshop Asas Cetakan Silkscreen / Belajar Cetak Tshirt Diarkibkan 2013-03-16 di Wayback Machine

* - The Federation of European Screen Printers Associations
* 
* - Screen Printing Supplies Shop online
* Diarkibkan 2013-03-02 di Wayback Machine - History of art silk-screen printing
* Bagaimana Mendapatkan Opacity Tinggi Yang Bagus Mencetak Ke Latar Belakang Gelap - Artikel dan Video
Muzium Sabah.
**Muzium Sabah** adalah muzium yang terdapat di negeri Sabah, Malaysia. Ia terletak pada 17 hektar tanah di Bukit Istana Lama di Kota Kinabalu. Di dalam kawasan kompleks ini juga terdapat taman etnobotani, zoo dan sebuah kampung warisan. Bangunan utama menempatkan galeri seni. Terdapat juga galeri lain yang menempatkan tentang tamadun Islam, arkeologi dan sejarah. Misi utama muzium ini ditubuhkan adalah untuk mengumpul, memelihara dan memulihara dokumen etnografi, arkeologi, sejarah, numismatik, seni-sejarah, botani, koleksi zoologi dan mineralogi dari seluruh negeri, dan bagi menjalankan penyelidikan tentang pentingnya bagi mengetahui sejarah negeri ini, budaya, dan sejarah sosial.

Sejarah
-------

Muzium Sabah sebelum ini telah ditubuhkan pada tahun 1965 pada rumah kedai di Gaya Street, Kota Kinabalu, sebahagian besarnya datang dari usaha Persatuan Sabah. George Cathcart Woolley telah mengumpul koleksi gambar, diari dan artifak lain dan mewariskannya kepada kerajaan negeri Sabah untuk ditempatkan di muzium ini. Kurator yang pertama di muzium ini adalah E.J. Berwick. Pada tahun 1981, muzium ini berada di bawah kuasa Kementerian Perkhidmatan Komuniti dan pada tahun 1982, ia berada di bawah kuasa Kementerian Kebudayaan, Belia dan Sukan. Muzium itu dipindahkan ke sini pada tahun 1984.

Lihat juga
----------

* Senarai muzium di Malaysia

Rujukan
-------

1. ↑
2. ↑
3. ↑

Koordinat: 5°57′38″N 116°04′18″E﻿ / ﻿5.96056°N 116.07167°E﻿ / 5.96056; 116.07167
Untuk kegunaan lain, sila lihat Cerek (nyahkekaburan).

Cerek
**Cerek** adalah sebuah peralatan dapur kecil yang diguna untuk mendidihkan air dalam persediaan untuk membuah teh atau minuman lain yang memerlukan bancuhan bersama air panas. Cerek sering menyerupai sebuah teko teh, tetapi digunakan untuk mendidih air, bukan untuk mendidihkan teh atau melarutkan uncang teh kedalamnya.

Cerek dapat dipanaskan sama ada dengan meletaknya di atas sebuah dapur, atau dengan elemen panas mereka sendiri misalnya seperti cerek elektrik yang menggunakan sambungan wayar elektrik.

Cerek merupakan elemen penting dan satu keperluan utama didalam sesebuah rumah tanpa mengambil kira latar belakang seseorang itu. Tiada dalam sejarah peradaban dunia moden, sesebuah rumah tidak mempunyai cerek.

Cerek atas dapur
----------------

Cerek atas dapur biasanya mempunyai permukaan kasar, bertudung, gemuk, dan diperbuat dari logam atau seramik. Ia juga digunakan untuk memanaskan air diatas dapur gas, dapur elektrik mahupun digantung pada penyangkut dan diatas sumber bara api. Cerek jenis ini biasanya akan berbunyi apabila air sudah masak dan dididihkan. Wap air yang terjana akibat kepanasan di dalam cerek akan keluar melalui ruangan corong kecil di sisi cerek, lalu wap air tersebut akan menggetarkan penutup corong dan menjanakan bunyi wisel sebelum wap keluar ke persekitaran luar.

Cerek elektrik
--------------

Cerek eletrik biasanya diperbuat dari plastik tahan lama atau keluli (dengan gagang plastik) dan ditenagai oleh kuasa utama. Dalam reka bentuk moden, apabila air sudah mencapai tahap didih, cerek elektrik akan mematikan suis penimbal secara otomatik bagi mengelakkan air yang sedang mendidih jatuh dan merosakkan unsur pemanas.

Sejarah
-------

Sebuah cerek mungkin adalah sebahagian dari perkakas memasak berasaskan logam pada masa silam.[*perlu rujukan*] Bahan-bahan umum membuatnya adalah besi tempa dan pinggan keluli.

Alat serupa
-----------

* Sebuah kawah adalah sebuah cerek besar bergantung di atas api, biasanya pada sebuah gantungan berbentuk busur disebut *sebuah jaminan*.
* Sebuah cerek ikan adalah logam panjang kapal memasak ramping dengan tertutup ketat untuk membolehkan memasak ikan besar utuh seperti salmon.
* Sebuah gril cerek adalah sebuah gril berbentuk kubah dengan penutup bulat, menyerupai sebuah kawah.
* Sebuah gendang cerek adalah sebuah cerek (kawah) berbentuk drum.

Lihat juga
----------

* Cerek Kelly
* Samovar
* Tetsubin
* Teko teh

Rujukan
-------

* Stevenson, Seth (Nov. 8, 2005). "A Watched Pot". *Slate*.
* "Engineering Studies the definitive guide" By Paul L. Copeland, © Anno Domini 2000 Pty Ltd (publisher)
Bulu tangkis
**Bulu tangkis** merupakan "bola" yang digunakan dalam permainan badminton. Bentuk bulu tangkis adalah seperti kerucut yang diperbuat daripada bulu pelepah atau plastik (atau alternatif sintetik), yang dicucuk pada tapak gabus (atau getah) bulat dan dilapik dengan kulit nipis.

Spesifikasi
-----------

Suatu bulu tangkis mempunyai berat sekitar 4.75 hingga 5.50 gram (0.168 hingga 0.194 oz). Ia juga mempunyai 16 helai bulu, dengan setiap daripadanya berkepanjangan 62–70 milimeter (2.4–2.8 in) dengan garis pusat 25 hingga 28 milimeter (0.98 hingga 1.10 in). Diameter bulatan yang dibuat oleh bulu adalah sekitar 58–68 milimeter (2.3–2.7 in).

### Jenis

Terdapat tiga jenis bulu tangkis yang digunakan dalam permainan badminton: bulu tangkis dengan bulu pelepah, bulu tangkis plastik atau sintetik atau bulu tangkis sintetik.

Catatan
-------

1. ↑  Bulu daripada angsa dan itik digunakan untuk jenis pelepah.

Rujukan
-------

1. ↑  "Tiba masa guna bulu tangkis sintetik - Perangsang S'gor". Malaysiakini. 13 Disember 2020. Diarkibkan daripada yang asal pada 24 Mac 2022. Dicapai pada 24 Mac 2022.
2. ↑  Whittemore, Frank. "Badminton Equipment Regulations". *SportsRec* (dalam bahasa Inggeris). Dicapai pada 20 Jun 2020.
3. ↑  Steven Harris (9 Oktober 2019). "Shuttlecock Trivia". *www.xdcbadminton.co.uk* (dalam bahasa Inggeris). Dicapai pada 5 Januari 2021.
4. ↑  "What Shuttlecocks Should I Choose? - Our Buying Guide". *badmintonhq.co.uk* (dalam bahasa Inggeris). Diarkibkan daripada yang asal pada 5 Disember 2020. Dicapai pada 24 Mac 2022.

Portal:* Sukan
**Burung Lang Monyet** (*Pithecophaga jefferyi*) adalah salah satu daripada haiwan yang boleh didapati di Filipina. Nama sainsnya ialah *Pithecophaga jefferyi*. Ia merupakan salah satu burung pemangsa yang terbesar, terkuat dan jarang dijumpai di dunia. Burung pemangsa ini termasuk dalam famili Accipitridae.

Ketika dilaporkan pada 1896, ia pada mulanya dikenali sebagai *Lang pemburu monyet*, berasaskan laporan dari penduduk tempatan bahawa ia memburu monyet sepenuhnya (dengan itu nama Genusnya, dari bahasa Yunani *pithecus* ("monyet") dan *phagus* ("pemakan"). Kajian terkemudian mendapati bahawa ia turut memburu haiwan lain seperti colugo, civet, ular besar, mengkarung, malah burung besar seperti burung Enggang.

Ciri-ciri
---------

Burung Lang Monyet ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Monyet adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Monyet tidak bergigi.

Makan Philippines Eagle
-----------------------

Pembiakan
---------

Burung Lang Monyet membiak dengan bertelur. Telur Burung Lang Monyet bercangkerang keras.

Habitat
-------

Lang Monyet

Sebagai burung kebangsaan Filipina
----------------------------------

Burung Lang Monyet telah diisytiharkan sebagai burung kebangsaan Filipina. Telah diisytiharkan oleh Fidel V. Ramos secara rasminya pada 4 Julai 1995. Burung ini juga digambarkan dalam setem 12 yang tergambar diantara 1967 dan 2007. Mana-mana pembunuhan burung ini akan diterima hukuman penjara 12 tahun serta denta yang amat berat.

Rujukan
-------

* "Pithecophaga jefferyi". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier Database entry includes a range map and justification for why this species is critically endangered

Pautan luar
-----------

* Carian Google.
* Philippine Eagle Foundation A foundation devoted to saving the Philippine Eagle.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2018). "*Pithecophaga jefferyi*". *Senarai Merah Spesies Terancam IUCN*. **2018**: e.T22696012A129595746. doi:10.2305/IUCN.UK.2017-3.RLTS.T22696012A129595746.en. Dicapai pada 11 November 2021.|date= / |doi= mismatch
2. ↑  "Appendices | CITES". *cites.org*. Dicapai pada 2022-01-14.
Negara-negara bekas Kesatuan Soviet dalam urutan abjad: 1. Armenia
2. Azerbaijan
3. Belarus
4. Estonia
5. Georgia
6. Kazakhstan
7. Kyrgyzstan
8. Latvia
9. Lithuania
10. Moldova
11. Rusia
12. Tajikistan
13. Turkmenistan
14. Ukraine
15. Uzbekistan

**Negara–negara bekas Kesatuan Soviet** (juga dikenali sebagai **negara–negara pasca-Soviet** atau **negara bekas Republik Soviet**) merupakan 15 buah negara merdeka yang terbentuk selepas terbubarnya Kesatuan Republik Sosialis Soviet pada Disember 1991. Pada 16 Februari, Lithuania adalah negara pertama yang memperoleh kemerdekaannya dan kemudian pada Ogos 1991, Latvia dan Estonia pula berada dibawah keberterusan negara. 12 negara yang lain dianggap telah berpisah daripada Kesatuan Soviet dan dengan itu dirujuk sebagai **Negara–negara Merdeka Baru** (**NIS**). NIS kemudiannya membentuk Komanwel Negara-negara Merdeka (KNNM) dan majoritinya menyertai Pertubuhan Perjanjian Keselamatan Kolektif (PPKK), manakala negara–negara Baltik menjauhkan diri daripada kesatuan tersebut dan sebaliknya menyertai Kesatuan Eropah (EU) dan Pertubuhan Perjanjian Atlantik Utara (NATO).

Negara dan pengelompokan geografi
---------------------------------

Pengelompokan negara-negara bekas Kesatuan Soviet:  

  Rusia
  Asia Tengah
  Eropah Tengah Timur
  Negara-negara Baltik
  Caucasus Selatan
15 buah negara bekas secara tipikalnya dibahagikan kepada lima kelompok. Setiap kelompok tersebut bukan sahaja berkongsi ciri seperti geografi dan faktor budaya, malah sejarah perhubungan antara kawasan tersebut dengan Rusia. Di samping itu, terdapat juga beberapa negeri *de facto* bebas, tetapi tidak diiktiraf di peringkat antarabangsa.

|  |  |  |  |  |
| --- | --- | --- | --- | --- |
| **Negara–negara Baltik*** Estonia
* Latvia
* Lithuania
 |  | **Eropah Timur*** Belarus
* Moldova
* Ukraine
 |  | **Transcaucasia*** Armenia
* Azerbaijan
* Georgia (negara)
 |

|  |  |  |
| --- | --- | --- |
| **Asia Tengah*** Kazakhstan
* Kyrgyzstan
* Tajikistan
* Turkmenistan
* Uzbekistan
 |  | **Eurasia*** Rusia
 |

Lihat juga
----------

* Blok Komunis
* Kesatuan Ekonomi Eurasia
* Dunia Kedua

Rujukan
-------

1. ↑
2. 1 2  Van Elsuwege, Peter (2008). *From Soviet Republics to Eu Member States: A Legal and Political Assessment of the Baltic States' Accession to the EU*. Studies in EU External Relations. **1**. BRILL. m/s. xxii. ISBN 9789004169456.
3. ↑  Smith, David James (2001). *Estonia*. Routledge. m/s. 20. ISBN 0-415-26728-5. Cite has empty unknown parameter: `|coauthors=` (bantuan)
Koordinat: 41°54′13″N 12°27′01″E﻿ / ﻿41.90361°N 12.45028°E﻿ / 41.90361; 12.45028

Bukit Vatican (left), dilukis pada tahun 1519
**Bukit Vatican** (dalam Bahasa Latin, *Vaticanus Mons*) merupakan nama yang diberikan kepada salah satu bukit yang berada di tepi Sungai Tiber bertentangan dengan ketujuh-tujuh bukit Rom tradisional. Bukit ini dinamakan jauh sebelum permulaan agama Kristian. Bukit ini mungkin merupakan tapak sebuah bandar Etruscan yang dipanggil *Vaticum*.
In the 1st century A.D. the Vatican Hill was outside the city limits and so could feature a circus (the circus of Nero) and a cemetery. St. Peter's Basilica is built over this cemetery, the traditional site of St. Peter the Apostle's grave. There was another cemetery nearby, which was opened to the public on 10 October 2006, to commemorate the 500th anniversary of the Vatican Museums.

Sejarah
-------

Pada abad pertama Selepas Masihi, Bukit Vatican adalah di luar kawasan bandar raya dan oleh itu boleh dijadikan circus (the circus of Nero) dan perkuburan. St. Peter's Basilica, tapak perkuburan tradisional St. Peter the Apostle, dibina pada perkuburan ini. Berdekatan dengannya, terdapat satu lagi perkuburan yang dibuka kepada awam pada 10 Oktober 2006 untuk memperingati ulang tahun ke-500 Muzium Vatican.

Bukit Vatican bukan merupakan salah satu dari tujuh bukit terkenal di Rom walaupun terletak di kawasan lingkungan Bandaraya Rom ketika era Pope Leo IV berkuasa. Pope Leo IV merupakan orang yang bertanggungjawab memanjangkan tembok bandar sekitar tahun 848 hingga 852 sebelum Masihi untuk melindungi St. Peter's Basilica and Vatican. Sehubungan itu, Bukit Vatican telah terletak di dalam rangkuman Bandaraya Rom yang dilingkungi oleh tembok tersebut (sehingga Perjanjian Lateran pada 1929, Bukit Vatikan merupakan sebahagian daripada *Rione of Borgo)* selama lebih 1100 tahun.

Sebelum Avignon Papacy (1305-1378), ibu pejabat bagi Holy See terletak di Basilica di San Giovanni di Istana Laterano. Selepas Avignon Papacy pentadbiran gereja dipindahkan ke Bukit Vatican dan istana papal sehingga 1871 ke Istana Quirinal, di Bukit Quirinal. Sejak 1929 Bukit Vatican telah menjadi ibu pejabat Bandar Vatican. Bagaimanapun, kathedral Bishop Rom, Pope, bukanlah St. Peter di Vatican, ia kekal di St. John di Lateran, yang merupakan salah satu dari tujuh bukit Rom (Caelian), dan bahagian luar jajahan bandar negara Vatican. Ini adalah hasil Perjanjian Lateran ditanda tangan oleh negeri Itali pada tahun 1929, yang mengembalikan status diplomatik bagi Vatican sebagai bandar negara bebas, yang hilang pada tahun 1860-1870 apabila Itali merapas Negeri Papal.

Koordinat:  41°54′13″N, 12°27′01″E
**Burung Lang Kepala Kelabu** ialah sejenis burung yang boleh didapati di selatan Asia dari India dan Sri Lanka ke Malaysia dan Filipina. Nama sainsnya *Ichthyophaga ichthyaetus*.

Burung Lang Kepala Kelabu (*Ichthyophaga ichthyaetus*) merupakan burung pemangsa. Sebagaimana semua lang, ia dalam keluarga Accipitridae.

Burung Lang Kepala Kelabu membiak di selatan Asia dari India dan Sri Lanka sehingga Asia Tenggara. Ia merupakan burung hutan yang membina sarang ranting di pokok berhampiran air dan bertelur dua hingga empat serangkap sarang.

Ciri-ciri
---------

Burung Lang Kepala Kelabu adalah pemangsa raptor sasa besar panjang sekitar 70–75 cm. Burung dewasa memiliki sayap dan belakang perang gelap, kepala kelabu dan dada perang kemerahan. Bawah perut, peha, dan ekor berwarna putih, dengan ekor memiliki gelang hujung hitam.

Kedua jantina serupa, tetapi burung muda memiliki kepala, bahagian bawah, dan bawah sayap gebu, kesemunya dengan celoreng lebih gelap.

Makanan
-------

Burung Lang Kepala Kelabu merupakan pemakan ikan khas yang memburu di tasik, teluk, lagun dan sungai besar.

Pembiakan
---------

Burung Lang Kepala Kelabu membiak dengan bertelur. Telur Burung Lang Kepala Kelabu bercengkerang
keras.

Rujukan
-------

1. ↑  "Akta\_Pemuliharaan\_Hidupan\_Liar\_2010\_Akta716" (PDF). Diarkibkan daripada yang asal (PDF) pada 2012-05-10. Dicapai pada 2013-12-10.
2. ↑  JADUAL PERTAMA [seksyen 3 HIDUPAN LIAR YANG DILINDUNGI]

Pautan luar
-----------

* "Ichthyophaga ichthyaetus". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier Kemasukan pangkalan data termasuk alasan mengapa spesies ini hampir terancam.
* Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Tembok di bahagian utara Canterbury Road di hujung barat berhampiran Woodstock Road.
Pintu hiasan di belakang St Hugh's College, di sebelah utara Canterbury Road di persimpangan dengan Winchester Road.
Orthodox Church of the Holy Trinity dan Annunciation di 1 Canterbury Road.
**Canterbury Road** adalah sebuah jalan di North Oxford, England. Ia berlari antara Woodstock Road di barat dan Banbury Road di timur. Winchester Road membawa ke selatan dari separuh jalan di sepanjang Canterbury Road, yang menghubungkan dengan Bevington Jalan yang selari dengan selatan. Juga ke selatan adalah Parade Utara dan Church Walk.

Ke utara adalah St Hugh's College, salah satu kolej wanita bekas daripada Universiti Oxford (kini bercampur), berhadapan ke Jalan St Margaret di utara dan juga regangan antara Woodstock Road dan Banbury Road. Terdapat beberapa pintu besi hiasan moden bertentangan simpang dengan Winchester Road, memberikan akses kepada kawasan maktab.

Gereja Ortodoks dalam Holy Trinity dan Annunciation yang dibina pada tahun 1973, adalah pada 1 Canterbury Road.

Kawasan ini asalnya merupakan sebahagian daripada harta pusaka St John's College, Oxford, dan jalan itu dinamakan selepas bandar Canterbury sebagai penghormatan kepada bekas ketua biskop Canterbury yang juga Presiden Kolej (William Laud dan William Juxon).

Jalan ini mengandungi mahal bata-dibina gaya Gothic besar kediaman berkembar. Ia telah direkabentuk oleh Frederick Codd dalam tahun 1870-an dan dipajak antara 1873 dan 1884. Rumah-rumah ini telah digambarkan sebagai "Codd di yang terbaik" oleh Pevsner.

Rujukan
-------

1. 1 2  "The Greek Orthodox Community of the Holy Trinity". Oxford, UK. Dicapai pada 15 September 2012.
2. 1 2 3  Hinchcliffe, Tanis (1992). *North Oxford*. New Haven & London: Yale University Press. m/s. 26, 52, 55, 109, 220–221. ISBN 0-14-071045-0.
3. ↑  "Canterbury Road, Oxford". UK: Zoopla. Dicapai pada 15 September 2012.
4. ↑  Sherwood, Jennifer; Pevsner, Nikolaus (1974). *The Buildings of England: Oxfordshire*. Penguin Books. m/s. 320. ISBN 0-14-071045-0.

Pautan luar
-----------

* #10 Canterbury Road — blog

Koordinat: 51°45′55″N 1°15′44″W﻿ / ﻿51.76537°N 1.26212°W﻿ / 51.76537; -1.26212

|  |  |
| --- | --- |
| Ikon tunas | Rencana lokasi Oxfordshire ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Templat:England-road-stub
**Mohd Kasim Mahmud** merupakan salah seorang penulis di Malaysia yang menetap di Johor. Dia dilahirkan di Merlimau, Melaka pada 3 Februari 1958 sebelum menetap di negeri Johor sejak 1978.

Novel
-----

Antara novel yang pernah beliau hasilkan ialah 

* Kuntum Kasih Berserakan (Creative Enterprise Sdn. Bhd.1999),
* Jalur-Jalur Pertentangan (Utusan Publication Sdn.Bhd.2002)
* Buruan (Karisma Publication, 2006).
* Kumpulan cerpen Suara (DBP, 2003),
* Kumpulan cerpen Simpang (DBP, 2006).
* Kumpulan puisi Paradok Musim (DBP,2005).

Pencapaian
----------

Antara anugerah yang pernah beliau menangi ialah Hadiah Sayembara Cerpen Perpaduan Kaum di Malaysia (1995), Hadiah Ketiga Pertandingan Menulis Cerpen Formula Malaysia (2000), Hadiah Ketiga Sayembara Menulis Cerpen Johor (2006) Hadiah Sastera Kumpulan Utusan-ExxonMobil (2002) dan Hadiah Sastera Darul Ta’zim (1999,2004 dan 2005). Beliau meraih tempat kedua menerusi novel Badai Hujung Tanah di dalam Sayembara Menulis Novel Sejarah Johor Kedua pada 2008 anjuran Yayasan Warisan Johor. Blog beliau boleh dilayari menerusi laman

Pautan luar
-----------

* Biodata Penulis Johor.
Untuk bucu pada geometri lengkung, sila lihat Bucu (lengkung).  Untuk penggunaan lain bagi perkataan ini, sila lihat Bucu (nyahkekaburan).
Dalam geometri, **bucu** ialah titik dua atau lebih lengkung, garis atau tepi bertemu. Akibat daripada takrifan ini, titik dua garis bertemu membentuk sudut dan penjuru poligon dan polihedron ialah bucu.

Takrifan
--------

### Sudut

Bucu sesuatu sudut ialah titik hujung dua tembereng garis atau ruji datang bersama.
*Bucu* sesuatu sudut ialah titik dua ruji bermula atau bertemu, dua tembereng garis bersambung atau bertemu, where dua garis bersilang, atau mana-mana gabungan bersesuaian sinar, tembereng dan garis yang mengakibatkan dua "sisi" lurus bertemu di satu tempat.

Rujukan
-------

1. ↑  Eric W. Weisstein, *Vertex* di MathWorld.
2. ↑  Heath, Thomas L. (1956). *The Thirteen Books of Euclid's Elements* (ed. 2nd ed. [Facsimile. Original publication: Cambridge University Press, 1925]). New York: Dover Publications.
(3 vols.): ISBN 0-486-60088-2 (vol. 1), ISBN 0-486-60089-0 (vol. 2), ISBN 0-486-60090-4 (vol. 3).

Pautan luar
-----------

* Eric W. Weisstein, *Polygon Vertex* di MathWorld.
* Eric W. Weisstein, *Polyhedron Vertex* di MathWorld.
* Eric W. Weisstein, *Principal Vertex* di MathWorld.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Karotena** memberikan warna oren pada lobak merah dan pelbagai buah-buahan serta sayuran lain.
**Karotena** merupakan sebatian organik dengan formula kimia C40H56 yang merupakan pigmen berwarna jingga. Beberapa anggotanya terlibat dalam fotosintesis. Zat ini memberikan warna jingga akar tunjang lobak merah dan banyak buah-buahan serta sayur-sayuran. Karotena adalah kelompok besar di dalam kelompok persenyawaan penting karotenoid.

Secara biokimia, karotena termasuk dalam golongan turpena, yang disintesis secara biokimia dari lapan satuan isoprena. Ia dikenal dalam dua bentuk utama yang diberi aksara Yunani: alfa-karotena (**α-karotena**) dan beta-karotena (**β-karotena**), gamma-, delta-, dan epsilon- (γ, δ, dan ε-karotena) juga dikenali dalam jumlah yang sedikit. Beta-karotena terdiri dari dua kumpulan retinil, dan dipecah dalam mukosa dari usus kecil oleh beta-karotena dioksigenase menjadi retinol, sebuah bentuk dari vitamin A. Karotena dapat disimpan dalam hati dan diubah menjadi vitamin A sesuai keperluan, sehingga ia dapat dianggap sebagai provitamin.

Dalam sel tumbuhan, karotena ditemui di dalam plastid tersendiri yang terpisah daripada kloroplas, dan disebut kromoplas karotena. Organel ini (kromoplas) tidak ditemui selain pada tumbuhan hijau.

Pautan luar
-----------

* (Inggeris) Beta-carotene website by Martha Evens, School of Chemistry, University of Bristol
* (Inggeris) Berkeley Wellness Guide to Dietary Supplements
* (Inggeris) Beta-carotene on University of Maryland

|  |  |
| --- | --- |
| Ikon tunas | Rencana biokimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**William Everett "Bud" Luckey** (28 Julai 1934 - 24 Februari 2018) ialah seorang animator, kartunis, penyanyi, pemuzik, pereka, komposer, artis dan pelakon suara Amerika Syarikat. Beliau bekerja di studio animasi Pixar, di mana beliau bekerja sebagai pereka watak dalam beberapa filem, termasuk *Toy Story*, *Boundin*, *Toy Story 2*, *A Bug's Life,* *Monsters, Inc*, *Finding Nemo*, *Cars* dan *Ratatouille*. Luckey juga ialah suara Rick Dicker dalam *The Incredibles*, Chuckles the Clown dalam *Toy Story 3* dan sebagai Eeyore dalam *Winnie the Pooh* (2011). 

Pada tahun 2004, Luckey mengarahkan dan menulis filem pendek Pixar *Boundin'*, yang mana beliau juga menyusun muzik dan tampil sebagai pencerita dan penyanyi solo. Ia memenangi Anugerah Annie dan dicalonkan untuk Anugerah Akademi untuk Filem Pendek Animasi Terbaik. 

Luckey terus bekerja sebagai pelakon suara watak dalam filem Disney dan Pixar sehingga beliau bersara pada tahun 2014.

Kehidupan awal
--------------

William Everett Luckey dilahirkan di Billings, Montana pada 28 Julai 1934.

Kematian
--------

Pada 24 Februari 2018, Luckey meninggal di rumahnya di Newtown, Connecticut akibat strok pada usia 83 tahun. *Incredibles 2* didedikasikan dalam ingatannya.

Rujukan
-------

1. 1 2  "Bud Luckey, Oscar-Nominated Animator Who Designed Woody for 'Toy Story,' Dies at 83". *The Hollywood Reporter*. February 25, 2018. Dicapai pada February 25, 2018.
2. ↑  "Bud Luckey". *Montana Kids*. Montana Office of Tourism. Dicapai pada August 7, 2011.

Pautan luar
-----------

* Bud Luckey di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Sepanyol
* Perancis (data)
* Jerman
* Amerika Syarikat
* Republik Czech
* Poland

 |
| Lain-lain | 
* MusicBrainz (artis)

 |
Kemudi kapal.
Kemudi kapal terbang.
**Kemudi** (bahasa Inggeris: *rudder*code: en is deprecated ) ialah sejenis alat untuk mengemudi kapal, bot, kapal selam, hoverkraf, kapal terbang atau apa sahaja mesin yang bergerak di udara dan air. Fungsi utama kemudi pada kapal terbang bukan untuk mengubah haluan kapal terbang, tetapi untuk menahan kesan rewang buruk dan faktor P. 

Kemudi mengubah arah udara dan air yang melalui badan kapal atau fiuslaj, lalu menghasilkan gerakan belok sesebuah kapal.
Bentuk asas kemudi adalah plat rata yang dipasang dengan engsel pada bahagian buritan kapal, atau ekor kapal terbang. Bentuk plat rata bertujuan untuk meminimumkan seretan hidrodinamik dan aerodinamik. 

Ukuran kemudi tidak boleh terlalu besar atau terlalu kecil. Jika terlalu besar, ia akan mengakibatkan hambatan tetapi jika terlalu kecil mengakibatkan kapal hilang kawalan khususnya pada kelajuan rendah. Saiz kemudi disesuaikan dengan ukuran kapal, kelajuan kapal, bentuk badan kapal dan kedudukan kemudi. 

Dalam bot kecil yang ringkas seperti perahu nelayan, sebatang celaga akan dipasang pada kemudi untuk membolehkannya digerakkan oleh jurumudi. Untuk kapal yang lebih besar, kabel atau sistem hidraulik akan digunakan untuk menghubungkan kemudi dengan roda kemudi. 
Bagi kapal terbang, kemudi digerakkan dengan pedal melalu sambungan mekanikal atau hidraulik.

Kerana pentingnya peranan kemudi dalam pengemudian kapal, Pertubuhan Maritim Antarabangsa telah menetapkan satu bab khusus (Bab V - Keselamatan pengemudian) dalam bahagian perjanjian untuk Konvensyen Antarabangsa Untuk Keselamatan di Laut.

Lihat juga
----------

* Kapal
* Anjungan
* Roda kemudi
* Badan kapal
* Konvensyen Antarabangsa Untuk Keselamatan di Laut

Pautan luar
-----------

* Becker Marine Systems. Manufacturer of rudder systems
* Hamworthy. Manufacturer of Schilling rudders
Brek tangan
Lampu amaran brek tangan yang menyala, menandakan brek tangan sedang digunakan.
**Brek tangan** atau **brek kecemasan** adalah satu sistem brek kenderaan yang bertujuan memastikan kenderaan kekal berada dalam keadaan tidak bergerak. Ia selalunya terdiri daripada satu tuas brek kendalian tangan (atau kaki seperti pada kereta Mercedes-Benz) serta pautan kabel mekanikal ke brek belakang. Kabel brek tangan disambungkan terus ke brek belakang sekiranya brek belakang menggunakan brek gelendong, tetapi jika kenderaan menggunakan brek cakera belakang, satu brek gelendong kecil dipasang pada brek cakera belakang tersebut kerana brek cakera tidak mampu menahan kenderaan daripada bergerak sebagaimana brek gelendong.

Bagi kenderaan berat seperti bas, lori dan kereta api, mekanisme brek kecemasan menggunakan sistem pneumatik yang menggunakan udara termampat. Jika brek kecemasan digunakan, tekanan udara dilepaskan dan brek mengunci roda, manakala jika brek kecemasan dilepaskan, tekanan udara dikenakan bagi menghalang brek daripada mengunci roda.

Selain itu, terdapat juga sesetengah kereta yang menggunakan brek tangan elektrik.

Brek tangan biasanya digunakan bagi mengunci roda untuk memastikan kenderaan tidak bergerak semasa meletak kenderaan. Selain itu, brek tangan juga berguna bagi membantu pemandu mula bergerak dari cerun yang curam.

Lihat juga
----------

* Brek gelendong

Rujukan
-------

* *A Short Course on Brakes: Parking*
* *Is a Parking Brake the Same as an Emergency Brake?*

|  |  |
| --- | --- |
|  | Wikimedia Commons mempunyai media berkaitan ***Brek tangan*** |


|  |  |
| --- | --- |
| Ikon tunas | Rencana berkenaan komponen atau bahagian kenderaan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kempen Kesedaran Awam (KKA)** merupakan kaedah penerangan yang terancang untuk menyampaikan sesuatu mesej yang berkepentingan awam kepada masyarakat. KKA bertujuan memberi kesedaran kepada masyarakat menenai dasar, perkhidmatan, program, aktiviti atau sesuatu isu.

Kempen pendidikan awam adalah satu usaha bersiri yang dirancang untuk memaklumkan prang awam mengenai isu tertentu. Setiap kempen berbeza-beza dari segi kerumitan, bergantung kepada mesej mereka dan jumlah masa, sumber dan bahan yang perlu dilakukan oleh agensi.

Penerbitan dokumen dan acara yang berbeza, apabila digabungkan, dapat membentuk kempen pendidikan awam yang padu mengenai matlamat yang ingin disampaikan.

Matlamat
--------

Matlamat utama kempen pendidikan awam adalah bagi mengubah tingkah laku awam. Untuk melakukan itu merupakan satu cabaran penting, terutamanya kepada entiti seperti pertubuhan bukan laba yang sering dihadkan dalam dana dan kakitangan. Semasa melaksanakan konsep program jangkauan, sesuatu entiti harus sentiasa menguji elemen dengan bertanya "jadi apa?" Nilaikan keberkesanan mengenai maklumat yang berikan, rakan kongsi yang membantu, maklumat yang anda tawarkan boleh membuat pernyataan yang jelas dan ringkas tentang apa yang harus diubah oleh pengguna dalam hidupnya, dan mengapa. Jawapan kepada "mengapa" adalah apa yang akan memaksa orang untuk mengubah tabiat. Mungkin jawapannya ialah, "kerana jika tidak, air kita mungkin tidak selamat."

Tiada formula tunggal wujud untuk membuat kempen pendidikan awam. Setiap program adalah unik berdasarkan sasaran, mesej, strategi dan bahan yang digunakan semasa kempen. Oleh itu sesuatu program perlu dibangunkan yang bersesuaian dengan keperluan dan sumber anda.

Rujukan
-------